Diari Oficial de la Generalitat Valenciana


Sumari del DOGV 3540, del 16-07-1999 (1999/6381)

Acord de 7 d'abril de 1999, de la Comissió Territorial d'Urbanisme d'Alacant, relatiu a la modificació del Pla General del Campello al carrer de Saragossa, Coveta Fumada.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6381


Data del document
:   07-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Campello, el
    * pla d'urbanisme

Acord de 7 d'abril de 1999, de la Comissió Territorial d'Urbanisme d'Alacant, relatiu a la modificació del Pla General del Campello al carrer de Saragossa, Coveta Fumada. [1999/S6381]
  
Vist l'expedient de referència i de conformitat amb els següents:
  
Antecedents de fet
  
Primer
  
L'Ajuntament, en sessió plenària del dia 25 de juny de 1998, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 28 d'octubre de 1997, i en un dels diaris de major difusió provincial el 22 d'octubre de 1997, i no s'ha presentat cap al·legació.
  
Segon
  
La documentació està integrada per memòria informativa i justificativa i plans de planejament actual i modificat en el mateix format del Pla General (plans c/D-5 i D/D-5).
  
Tercer
  
El present expedient té per objecte prolongar el carrer de Saragossa fins als límits de propietat de la senyora Margarita Benito Martínez, propietària de la parcel·la número 65, a la Coveta Fumada, a instàncies de la qual es proposa la modificació.
  
Es justifica la proposta en què la Revisió del Pla General d'Ordenació Urbana Municipal (aprovat per la Comissió Provincial d'Urbanisme el 30 de juliol de 1986) no arreplega correctament el traçat del carrer de Saragossa al tram en què limita la parcel·la, amb la qual cosa aquesta queda sense la façana i l'accés que li atorgava el pla parcial, aprovat en 1967, i incorporat com a sòl urbà pel Pla General d'Ordenació Urbana.
  
Per si calia, la realitat física actual que es tradueix en un pla cadastral de la zona, encara que dóna accés a la parcel·la en qüestió, difícilment s'identifica amb els vials en projecte tant del pla parcial com del Pla General d'Ordenació Urbana vigent.
  
Tot condueix al fet que sembla que es tracta d'una errada comesa en confeccionar els plans del pla general.
  
Consideracions tecnicojurídiques
  
Primera
  
La tramitació efectuada fins a la data per l'Ajuntament es considera, en línies generals, correcta, de conformitat amb allò que s'ha disposat en els articles 38 i 55 de la Llei Reguladora de l'Activitat Urbanística.
  
Segona
  
La documentació és contradictòria en alguns casos (el pla número 2 no és idèntic en els seus límits a la resta de la documentació gràfica), encara que aconsegueix transmetre el problema que, efectivament, sembla que es tracta d'una errada material comesa en la redacció dels plans del Pla General d'Ordenació Urbana.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. No obstant això, s'aconsella a l'Ajuntament la necessitat de garantir amb la proposta que no es produeixen semblants problemes a l'actualment presentat en altres parcel·les i que l'obertura del carrer serà perfectament realitzable estudiades les seues alineacions i les rasants. Així mateix, s'haurà d'estudiar la conveniència de mantindre l'amplària existent o plantejar una xicoteta rotonda en el final del traçat que garantisca un millor accés. En qualsevol cas, es tracta d'ordenació detallada, d'exclusiva competència municipal.
  
Així mateix, allò que s'ha apuntat en el punt anterior és, a més, necessari, ja que els plans c/D-5 i D/D5 del Pla General d'Ordenació Urbana vigent són discrepants i caldrà decidir i completar el definitiu traçat del carrer per a procedir a la correcció d'ambdós.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'aprovació de modificacions puntuals de municipis menors de 50.000 habitants, de conformitat amb allò que s'ha disposat en els articles 55.1 i 39 de la Llei Reguladora de l'Activitat Urbanística, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual del Pla General d'Ordenació Urbana del Campello al carrer de Saragossa, Coveta Fumada, amb l'advertència assenyalada en la consideració tecnicojurídica tercera.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb allò que s'ha disposat en els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra el present acord, que no esgota la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons que disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.